
Majster podsvetia

I. Sherlock Holmes

 

Roku 1878 som dosiahol titul doktora medicíny na lon­dýn­skej uni­ver­zite. Hneď po opustení uni­ver­zity som sa zapísal do kurzu pre ar­mád­nych lekárov. Po ukončení kurzu ma pri­de­lili do piatej nort­hum­ber­land­skej divízie ako po­moc­ného lekára. Regiment bol v tom čase v Indii a ešte predtým, než som sa k nemu dostal, začala sa druhá af­ga­nis­tan­ská vojna. Pristál som v Bombay a dozvedel som sa, že moje oddiely sa pre­su­nuli hlboko do ne­pria­teľ­ského územia. Na­sle­do­val som ich s mnohými inými dôs­toj­níkmi, ktorí boli v tej istej situácii ako ja. Podarilo sa nám šťast­livo doraziť do Kan­da­háru, kde som našiel svoj regiment a ujal sa nových po­vin­ností.

Krajina zna­me­nala pre mnohých po­vzbu­de­nie, ale pre mňa len ne­šťas­tie a skazu. Pre­lo­žili ma do novej brigády a vzápätí som sa ocitol v roz­hor­če­nom boji pri Maiwande. Guľka nejakého Jezaila ma škrabla na ramene a rozt­rieš­tila mi kosti. Bol by som padol do rúk vra­žed­ných Ghazisov, ale bez­prí­kladná odvaha môjho po­boč­níka Murraya, ktorý ma vymrštil na sedlo koňa, od­vrá­tila ne­bez­pe­čen­stvo. Dostal som sa s po­sled­ným zvyškom síl do brit­ských línií.

Zmietal som sa medzi životom a smrťou v pes­ha­war­skej ne­moc­nici. Zranenie skom­pli­ko­vala črevná horúčka a trvalo celé mesiace, než sa môj zdra­votný stav zlepšil. Lekári na­hliadli, že bude naj­lep­šie pre­pra­viť ma do Anglicka, pretože slabosť akosi nechcela vyprchať z môjho tela. Zdra­votne zru­ino­vaný pristál som o mesiac v Ports­mouthe. Dostal som deväť mesiacov do­vo­lenky, aby som načerpal síl a úplne sa vyliečil.

Nemal som prí­buz­ných a cítil som sa taký voľný, ako to príjem jedenásť šilingov a šesť pencí na deň, dovoľuje. Usadil som sa v pri­vát­nom lon­dýn­skom hoteli na Strande. Finančná otázka mi spô­so­bila také starosti, že som bol donútený zmeniť ži­vo­tosprávu a opustiť hotel s vy­hliad­kou na skrom­nej­šiu do­mác­nosť.

Práve v ten deň, keď som sa zaoberal touto otázkou, poklepal mi pred Cri­te­rion-Barom na rameno mladý Stamford, bývalý pod­ria­dený. Stamford mi ne­pri­rás­tol k srdcu, ale teraz som s nadšením kvitoval toto stret­nu­tie. Navrhol som mu spoločnú večeru v Holl­borne.

„Čo sa s vami stalo, Watson?" opýtal sa, oceňujúc môj výzor. „Ste tenký ako prút a hnedý ako orech!’

Vy­roz­prá­val som mu úsek z chmúr­neho života a sotva som skončil, zasiahol Stamford do roz­prá­va­nia.

„Úbohý chlapec.‘’ nešetril úprimným po­ľu­to­va­ním. „A čo za­mýš­ľate teraz?“

„Hľadám byt,“ odvetil som. „Pokúšam sa roz­rie­šiť problém, ako získať pohodlný byt za pri­me­ranú cenu.“

„To je ne­prí­jemné’ po­zna­me­nal, „dnes ste už druhý s podobným prob­lé­mom.“

„A kto je ten prvý?“ opýtal som sa so záujmom.

„Chlapík, ktorý pracuje v che­mic­kom la­bo­ra­tó­riu v ne­moc­nici. Práve dnes sa mi zdôveril, že našiel krásne izby a hľadá niekoho, s ktorým by spoločne znášal finančnú ťarchu.“

„Do čerta!“ vykríkol som. „Keď naozaj hľadá človeka, ktorý by sa s ním delil o byt a nájomné, som k dis­po­zí­cii. Dám prednosť spo­loč­ní­kovi pred osa­me­los­ťou.“

Stamford pozrel na mňa s výrazom prek­va­pe­nia. „Ne­poz­náte Sher­locka Holmesa,“ namietal. „Možno, že nebudete o neho, ako o stáleho spo­loč­níka, ani stáť.“

„Prečo? Čo máte proti nemu?“

„Ach, nemám proti nemu ani to naj­men­šie. Ale je to trochu podivné in­di­ví­duum. Nadšenec v určitom odbore vedy. No, ako som bližšie in­for­mo­vaný, je to slušný človek.“

„Po­slu­cháč medicíny?“

„Nie. Nemám ani tušenia, prečo to robí. Myslím, že sa vyzná v anatómii a je výborný chemik. Jeho štúdium je veľmi vý­stredné, ale získal toľko vše­li­ja­kých ve­do­mostí, že prek­va­puje aj pro­fe­so­rov.“

„Nikdy ste sa ho ne­opý­tali, na čo to chce využiť?“

„Nie. Je to človek, z ktorého ťažko možno niečo vy­tiah­nuť.“

„Rád by som ho poznal,“, naliehal som. „Keď už sa mám s niekým deliť o byt, dám prednosť vzde­la­nému a po­koj­nému spo­loč­ní­kovi. Ešte sa necítim byť dosť silný na bežný spôsob života. Ako sa môžem dostať s ním do styku?“

„Je zaručene v la­bo­ra­tó­riu,“ odvetil. „Alebo sa ne­uka­zuje v la­bo­ra­tó­riu celé týždne, alebo pracuje tam od rána do večera. No nesmiete mi za­zlie­vať, ak nebudete s ním dobre vy­chá­dzať. Vy ste dali podnet k tomuto kroku a musíte znášať aj následky.“

„Keď sa navzájom ne­zne­sieme, ešte je poruke vý­cho­disko, rozídeme sa,“ ohradil som sa. „Zdá sa mi, že máte nejaký dôvod na túto usta­vičnú narážku na opatr­nosť. Je tento človek taký zvláštny?“

„Ťažko vy­svet­liť ne­vys­vet­li­teľné,“ od­po­ve­dal so smiechom. „Holmes je príliš vedecký, než aby lahodil môjmu vkusu. Je chlad­no­krvný do kraj­nosti. Viem si jasno pred­sta­viť, ako sa podvolí pria­te­ľovi ser­ví­ro­vať nový, rast­linný alkaloid bez zlo­my­seľ­nosti, len aby zistil jeho účinky na or­ga­niz­mus. Spra­vod­li­vosť odpláca spra­vod­li­vos­ťou. Zdá sa, že má záľubu v istých a pevných ve­do­mos­tiach.“

„Veľmi správne. A hovoríte, že ne­štu­duje medicínu?“

„Nie. Bohvie, čo je pred­me­tom jeho štúdia. Ale sme na mieste a čochvíľa budete mať možnosť utvoriť si vlastnú mienku o Hol­me­so­vej osob­nosti.“

Po chvíli sme sa ocitli v prie­stran­nej miest­nosti, v ktorej sa to hemžilo rôznymi fľaškami, bankami a skú­mav­kami. V la­bo­ra­tó­riu bol len jeden chemik, úplne zaujatý a sú­stre­dený na prácu. Keď počul naše kroky, obrátil sa, vyskočil na rovné nohy a radostne vykríkol. „Mám tol! Prišiel som na to!“ Vyšiel nám v ústrety so skú­mav­kou v ruke. „Našiel som proti pros­trie­dok, pomocou ktorého sa zráža he­mog­lo­bín.“

„Dr. Watson, Mr. Sherlock Holmes,“ pred­sta­vo­val nás Stamford.

„How are you?“ uvítal ma srdečne a stisol mi ruku silou, ktorú by som ani pri naj­väč­šom vypätí nevedel oplatiť. „Dom­nie­vam sa, že ste boli v Af­ga­nis­tane.“

„Ako ste to do čerta zistili?“ opýtal som sa ho prek­va­pený.

„Na tom nezáleží,“ povedal si ako by pre seba. „Teraz je dôležitá otázka he­mog­lo­bínu. Ne­po­chy­bu­jem, že cítite význam tohto objavu.“

„V che­mic­kom zmysle je to zau­jí­mavé,“ odvetil som, „ale prak­ticky…“

„Prečo, človeče. Veď je to najp­rak­tic­kejší lekársky objav v po­sled­ných rokoch. Nebadáte, že je to neomylná skúška pre krvavé škvrny? Poďte bližšie!“ Zdrapil ma za rukáv a ťahal k pra­cov­nému stolu. „Ob­sta­ráme si trochu čerstvej krvi,“ po­kra­čo­val a v okamihu si vpichol do prsta ihlu a vytlačil pomocou pipety kvapku krvi na podložné skielko. „Teraz pridám túto kvapku krvi do litra vody. Dá sa pred­po­kla­dať, že zmie­ša­nina bude mať vzhľad čistej vody. Miera zmie­ša­nia krvi s vodou zod­po­vedá pomeru jedna ku miliónu. No bez­po­chyby aj za takého pomeru vy­po­zo­ru­jeme cha­rak­te­ris­tiku reakcie. Kým hovoril, hodil do nádoby niekoľko bielych kryš­tá­lov a pridal niekoľko kvapiek pries­vit­nej tekutiny. Vo chvíli zmenil obsah nádoby sfar­be­nie v ma­ha­gó­nový nádych a navrchu sa usadil hnedastý prášok.

„Ha! Ha! Ha!‘ vykríkol a vy­ha­dzo­val rukami ako dieťa, ktoré sa teší novej hračke. „Čo si o tom myslíte?“

„Myslím, že je to veľmi de­li­kátna skúška,“ po­zna­me­nal som.

„Pre­krásna! Nádherná! Starý spôsob skúšky bol veľmi ne­do­ko­nalý a ne­pre­sved­čivý. Pri tejto skúške ne­roz­ho­duje ani za­sta­ra­losť krvnej škvrny. Keby tento spôsob skúšky boli objavili pred sto rokmi, boli by už dávno pykali za svoje zločiny tí, čo sa teraz voľne pohybujú po zemskom povrchu.“

„Skutočne!“ súhlasil som.

„Kri­mi­nálne prípady spo­čí­vajú zväčša na tomto bode. Človeka upo­doz­rie­vajú zo zločinu ešte mesiace po jeho spáchaní. Skúmajú mu šaty, bielizeň a objavia na nich hnedasté škvrny. Sú to krvavé škvrny, alebo po­chá­dzajú od blata, či od ovocia? Toto miatlo mnohých, a prečo? Pretože nebola po ruke zod­po­vedná metóda. Teraz zmarí Hol­me­sova skúška aké­koľ­vek ťažkosti.“

„Mal by som vám pog­ra­tu­lo­vať,“ po­zna­me­nal som, zmätený jeho nadšením.

„Minulého roku sa vyskytol prípad von Bris­hoffa vo Frank­furte. Keby bola táto skúška bývala už na svete, rozhodne by bol visel. Podobný bol aj prípad Masona, no­to­ric­kého Mullera, Le­fev­reho a Samsona z New Orleansu. Môžem vy­me­no­vať celý rad prípadov, ktoré by boli mali celkom iný spád.“

„Hovoríte, ako kalendár kri­mi­na­lis­tiky,“ vy­smie­val sa Stamford. „Môžete sa o tom rozšíriť v novinách. Dajte tomu názov Po­li­cajné novinky v mi­nu­losti.“

„Mohlo by to byť zau­jí­mavé čítanie,“ ohradil sa Holmes a položil si náplasť na prst – zdroj krvi.“

„No aby sme splnili poslanie,“ začal Stamford, sadajúc si na trojnohú stoličku. „Tu môj priateľ sa chce pri­dru­žiť k vám, ako spo­lu­bý­va­júci. Pokladal som teda za užitočné zoznámiť vás.“

Sherlock Holmes sa zdal byť nadšený myš­lien­kou deliť sa o byt so mnou. „Mám vy­hliad­nutý byt na Baker Street,“ in­for­mo­val. „Nevadí vám zápach silného tabaku?“

„Sám mám v ňom záľubu,“ odvetil som.

„V poriadku. Niekedy pracujem s che­mi­ká­liami a robím pokusy. Nebude vás to rušiť?“

„Von­kon­com nie.“

„Počkajte, – aké mám ešte ne­dos­tatky? Niekedy upadnem do zá­dum­či­vosti a ne­ot­vo­rím ústa niekoľko dní. Treba ma nechať len na pokoji a prídem znova k sebe. Aké máte vy vrtochy?“.

Zasmial som sa tomuto vy­po­čú­va­niu. „Som veľmi lenivý a vyhýbam sa hádke, pretože po­tre­bu­jem oddych. Mám aj iné vlast­nosti, keď som normálny, ale to by bolo na tento čas naj­dô­le­ži­tej­šie?‘

„Znesiete hru na husliach vo vašom štádiu ner­vo­vého otrasu?“ pýtal sa sta­rost­livo.

„Záleží na hu­dob­ní­kovi,“ odvetil som.

„Ach, to je all right,“ zvolal nadšene. „Ohláste sa teda zajtra okolo obeda po mňa. Za­ria­dime všetko spoločne.“

Po­triasli sme si ruky a za­ne­chali ho medzi skú­mav­kami…

„Mi­mo­cho­dom,“ obrátil som sa náhle na Stam­forda. „Ako prišiel do čerta na to, že som bol v Af­ga­nis­tane?“

Môj spo­loč­ník sa s chuťou ro­zo­smial. „To je jeho malá zvlášt­nosť. Veľa ľudí by chcelo vedieť, ako na tieto veci príde?“


II. Vedecká dedukcia

 

Na druhý deň sme sa stretli a vy­hľa­dali byt na Baker Street 221 b. Byt mal niekoľko miest­ností a veľkú, vzdušnú, vkusne za­ria­denú dennú izbu s dvoma prie­stran­nými oblokmi. Pre­sťa­ho­val som sa ešte ten istý večer z hotela a na druhý deň na­sle­do­val Sherlock Holmes môj príklad. Niekoľko dní sme sa za­mest­ná­vali vy­ba­ľo­va­ním a úpravou svojho nového domova. Začal som sa pris­pô­so­bo­vať novému spôsobu života.

Týždne sa míňali a môj záujem o Sher­locka Holmesa vzrastal. Jeho osobnosť a vzhľad museli každého upútať. Bol asi šesť stôp vysoký a štíhlosť mu len pri­dá­vala na výške. Mal pátravý zrak a ostrý pohľad. Prísny nos vy­ža­ro­val energiu a roz­hod­nosť. Ruky mal trvalo po­zna­čené at­ra­men­tom a che­mi­ká­liami, ale v pohyboch a hmate sa zračila zvláštna hebkosť.

Skutočne ne­štu­do­val medicínu a ani ináč sa ne­prip­ra­vo­val ab­sol­vo­vať nejaký vedecký odbor. Predsa venoval mnoho času štúdiu a jeho rozličné ve­do­mosti boli také za­rá­ža­júce, že v údive nad jeho zna­los­ťami som mal natrvalo otvorené ústa.

Jeho ne­ve­do­mosť bola taká po­zo­ru­hodná ako jeho ve­do­mosti. V súčasnej li­te­ra­túre, fi­lo­zo­fii a politike bol podivný anal­fa­bet. Na moje chvá­lo­spevy o Tho­ma­sovi Car­ly­lovi sa naivne opýtal, kto to bol a čo vykonal. Moje prek­va­pe­nie do­stú­pilo vrcholu, keď som skon­šta­to­val, že ignoruje Ko­per­ní­kovu teóriu a sústavu sl­neč­ného systému.“

„Zdá sa, že ste tým prek­va­pený,“ povedal, smejúc sa na mojom prek­va­pení. „Podnikám všetko, aby som na tie veci zabudol.“

„Zabudnúť!“

„Pozrite,“ vy­svet­ľo­val. „Mám dojem, že ľudský mozog je spra­vidla niečo ako prázdna komora a vy ju máte zariadiť takým nábytkom, aký ste si zvolili. Blázon si na­z­hro­maždí plno roz­lič­ného ha­ra­bur­dia, koľko sa zmestí, takže ve­do­mosti, ktoré má využiť, sa mu tiesnia v hlave. Často ich nahradí inými, takže má ťažkosti vo výbere a v ich prak­tic­kom použití. Múdry človek vyberá sta­rost­livo všetko, čo uloží v mozgovej komore. Nemôže sa mu stať, že pre nával novo zís­ka­ných ve­do­mostí zabudne na staré, plá­no­vite usklad­nené v elas­tic­kej komôrke. Preto je dôležité nemať zbytočné ve­do­mosti, aby ne­vy­tisli užitočné.“

„Ale slnečná sústava,“ pro­tes­to­val som.

„Čo ma to do čerta môže zaujímať?“ prerušil ma ne­tr­pez­livo. „Vy tvrdíte, že sa točíme okolo Slnka. Keby sme sa točili okolo Mesiaca, nepridá to ani jednu penny na mojej hodnote alebo na hodnote mojej práce.“

Už som chcel dať priechod zve­da­vosti a opýtať sa ho, v čom spočíva tá jeho práca, ale zdalo sa mi, že teraz je to nevhodné. Ako náhradu som si zostavil celý obraz o jeho ve­do­mos­tiach. Vyzerá to takto:

1. Znalosť li­te­ra­túry – ne­dos­ta­točná.

2. Znalosť fi­lo­zo­fie – ne­dos­ta­točná.

3. Znalosť astro­nó­mie – ne­dos­ta­točná.

4. Znalosť politiky – slabá.

5. Znalosť botaniky – rozličná. Vyzná sa v bel­la­donne, ópiu a: vo všetkých jedoch. Neovláda prak­tické záh­rad­níc­tvo.

6. Znalosť geológie – prak­ticky, ale ob­me­dzene. Na prvý pohľad rozpozná rôzne zloženie pôdy. Pri reči mi ukázal rôzne stopy po po­u­lič­nom blate na no­ha­vi­ciach a podľa farby usúdil, z ktorej časti Londýna po­chá­dzajú.

7. Znalosť chémie – maj­strov­ská.

8. Znalosť anatómie – dobrá, ale ne­sys­te­ma­tická.

9. Znalosť sen­zač­nej li­te­ra­túry – ne­ob­me­dzená. Zdá sa, že vie o všetkých de­tai­loch hrôzy, ktorá sa vo svete odohráva.

10. Hrá dobre na husliach.

11. Boxuje, vie jiu-jitsu a šermuje.

12. Pozná britské právo.

Keď som zostavil zoznam a dal si s tým, veru, ťažkú prácu, hodil som ho do ohňa.

Prvý týždeň sme nemali náv­štev­ní­kov a zrodilo sa vo mne po­doz­re­nie, že môj spo­lu­bý­va­júci je asi taký ne­spo­lo­čen­ský tvor ako ja.

Ne­skor­šie som sa pre­sved­čil, že má mnoho známostí v naj­roz­lič­nej­ších triedach spo­loč­nosti. Naj­samprv prišiel muž s myšacou tvárou a tmavými očami, ktorého mi pred­sta­vil ako Mr. Lestrade a pri­chá­dzal sem niekoľko ráz v týždni. Okrem neho pri­chá­dzali k nemu v kto­rom­koľ­vek čase rôzne postavy, o ktorých som si nevedel vytvoriť ucelený obraz. Keď sa zjavilo niektoré z týchto in­di­ví­duí, Holmes ma obvykle prosil, aby som mu pre­po­ži­čal dennú izbu a zdr­žia­val sa v spálni. „Musím používať túto izbu ako obchodnú miest­nosť,“ vy­svet­ľo­val, „a títo ľudia sú moji klienti.“ Znova mi niečo za­brá­nilo, aby som sa priamo spýtal na jeho za­mest­na­nie.

„Z kvapky vody,“ začal raz Holmes rozhovor, „musí logik pri­bližne usúdiť, či je z At­lan­tiku alebo Niagary, bez počutia o jednom alebo druhom a videnia toho. Ako ostatné umenie vedecká dedukcia a analýza je niečo, čo si možno osvojiť dlhým a tr­pez­li­vým štúdiom. No ľudský život je príliš krátky na to, aby v tomto odbore do­vo­ľo­val vystúpiť niekomu až na vrchol. Pred tým, než sa pre­orien­tu­jeme na morálne a myš­lien­kové stránky vecí a dejov, ktoré za­prí­či­ňujú naj­väč­šie ťažkosti, venujme sa akým­koľ­vek malým prob­lé­mom. Učme sa z pohľadu na človeka čítať jeho osud, za­mest­na­nie a vlast­nosti. Nech je to ako­koľ­vek bez­výz­namné, ale zostruje to po­zo­ro­va­cie schop­nosti a učí, kam a prečo sa treba dívať. Podľa nechtov, rukávov, topánok, pukov na no­ha­vi­ciach, podľa mozoľov na dlani, podľa výrazu, podľa gom­bi­čiek na košeli, podľa všetkého, čo na človeku možno spo­zo­ro­vať.“

„Nezmysel.“ zvolal som pobúrene.

„Yes. Teórie, ktoré vám roz­vá­dzam, a ktoré vám pri­pa­dajú také chi­me­rické, sú veľmi prak­tické a splývam s nimi ako chlieb s maslom.“

„A ako?“ pýtal som sa, ne­zak­rý­va­júc svoj záujem.

„Well, mám svoju vlastnú metódu. Myslím, že som v tomto odbore jediný na svete. Som poradný detektív, ak tomu roz­umiete. V Londýne máme množstvo vládnych a sú­krom­ných de­tek­tí­vov. Keď si títo chlapíci nevedia poradiť, pri­chá­dzajú ku mne a ja ich uvediem na pravú stopu.: Pred­lo­žia mi fakty a obvykle mi to stačí na to, aby som vedel skon­štru­ovať roz­uz­le­nie. Zdalo sa mi, že ste boli prek­va­pený, keď som sa zmienil pri prvom stret­nutí, že ste prišli z Af­ga­nis­tanu.“

„Rozhodne. Pred­po­kla­dám, že vám to povedali.“

„Vedel som, že ste sa vrátili z Af­ga­nis­tanu. Dlhým cvikom myš­lien­ko­vého pochodu prebieha v mojej mysli tak rýchlo, že hneď do­siah­nem uzávery. Dô­vo­de­nie o vás pre­bie­halo asi takto: predo mnou je gen­tle­man le­kár­skeho typu, ale s vo­jen­ským vy­stu­po­va­ním. Pri­ro­dzene, armádny lekár. Vrátil sa práve z trópov, obličaj nemá pri­ro­dzene hnedú farbu, pretože zápästia sú bielo. Má pod­lo­mené zdravie a od horúčky a slabosti strhanú tvár. Ľavé rameno mal zranené. Pohybuje ním ne­pri­ro­dzene a stŕpnuto. Kde v trópoch sa mohol tento anglický vojenský lekár zraniť a ochorieť? Pri­ro­dzene, v Af­ga­nis­tane, v krajine vojny. Celý tento po­zo­ro­vací proces nezabral mi ani sekundu.“

„Je to také jed­no­du­ché pri vy­svet­ľo­vaní,“ po­zna­me­nal som. „Pri­po­mí­nate mi Dupina od Edgara Allana Poe. Nemal som ani poňatia, že také osob­nosti jestvujú aj mimo ro­má­no­vého rámca.“

„Li­cho­títe mi. V te­raj­ších časoch ne­jes­tvujú zločiny a kri­mi­na­listi. Akú dô­le­ži­tosť má správne užívanie rozumu v našom odbore? Viem, že by som mohol pre­slá­viť svoje meno. Nežije človek, ktorý ab­sol­vo­val také roz­siahle štúdium ‚ kri­mi­na­lis­tiky ako ja. A čo je výsledok? Niet zločinu, ktorý by som ne­vy­pát­ral, okrem niekoľko prie­hľad­ných vrážd, ktoré aj úradník Scotland Yardu prenikne.“

Zmenili sme látku roz­ho­voru, aby sme si osvie­žili myseľ po­zo­ro­va­ním okolia.

„Som zvedavý, koho ten chlapík hľadá?“ opýtal som sa, ukazujúc na silného, jed­no­du­cho odeného chlapíka, ktorý kráčal po ulici a sta­rost­livo si všímal domové čísla. V ruke držal veľkú, modrú obálku a prav­de­po­dobne bol do­ru­čo­va­te­ľom listu.

„Mienite toho ná­mor­ného seržanta vo výslužbe?“ opýtal sa Sherlock Holmes.

„Do čerta!“ myslel som si. „Viem, že som ne­schopný roz­poz­ná­vať ľudí.“

Ešte som ani ne­skon­čil úvahu, keď sa muž podľa všetkého rozhodol pre naše číslo. Počuli sme zaklopať, hlboký hlas a ťažké kroky na schodoch.

„Pre Mr. Sher­locka Holmesa,“ povedal, keď vstúpil do izby a podal pria­te­ľovi list.

Teraz sa naskytla prí­le­ži­tosť vyskúšať Hol­me­sove te­ore­tické dohady. „Dovolíte otázku?“ opýtal som sa dôrazne do­ru­či­teľa listu. „Aké máte za­mest­na­nie?“

„Zria­de­nec, pane,“ odvetil pohotovo. „Rov­no­šatu mám v oprave.“

„A čím ste boli,“ naliehal som na neho a vrhol som pritom pátravý, skoro už ví­ťa­zo­slávny pohľad na Holmesa.

Seržant, pane. Krá­ľov­ské námorné de­lo­stre­lec­tvo. Nebude odpoveď na list? V poriadku, pane.“

Zrazil podpätky, zdvihol ruku a za­sa­lu­to­val. Zmizol v okamihu.

 


  
   Tajomstvo lauristonskej záhrady
  

  
  

  
   Priznám sa, že som bol úprimne uchvátený týmto novým dôkazom o praktickej povahe teórií môjho priateľa. Môj rešpekt k vážnosti jeho analýz vzrástol. No predsa nevymizla z mojej mysle malá dávka podozrenia, ktorá ma zvádzala veriť, že celá vec bola nastrojená. Holmes bol zaujatý čítaním listu a nevšímal si okolie, ktorého súčasťou som bol i ja sám.
  

  
   „Ako ste na to prišli?“ naliehal som na neho otázkou.
  

  
   „Na čo?“ opýtal sa namrzený.
  

  
   „No že posol bol námorný seržant vo výslužbe.“
  

  
   „Nemám čas na pochabosti,“ odbil ma prudko a potom sa mi usmial. „Pretrhli ste chod mojich myšlienok. Teda výzor tohto muža vám nenaznačoval dosť jasne, že bol námorným seržantom?“
  

  
   „Skutočne, nie.“
  

  
   „Ľahšie je uvedomiť si to, než vysvetľovať. Keby vás niekto žiadal, aby ste mu dokázali, že dva a dva sú štyri, môžete sa dostať pri dokazovaní do ťažkostí, hoc si je istý, že je to pravda. Ešte keď bol na ulici, mohol som spozorovať, že má na ruke vytetovanú veľkú, modrú kotvu. To zaváňalo morom. Výsledok tohto objavu poukazuje na jeho námornú príslušnosť. Mal vojenské vystupovanie a bohaté fúzy. Okrem toho sálal z jeho výzoru pocit dôležitosti a náznaky velenia. Mohli ste pozorovať, akým spôsobom držal hlavu a švihal prútikom. Pevný rešpekt vzbudzujúci muž v stredných rokoch, ktoré sa mu odrážali aj na tvári. Všetky tieto skutočnosti ma nútili uveriť, že bol seržant.“
  

  
   „Ohromné.“
  

  
   „Praobyčajné,“ ohradil sa Holmes. „Pred chvíľkou som sa zmienil, že sa už nepáchajú zločiny. Zdá sa, že sa mýlim. Pozrite na toto.“ Podal mi list, ktorý doniesol zriadenec.
  

  
   „To je priamo hrozné.“ vykríkol som, keď som sa oboznámil s obsahom listu.
  

  
   „Zdá sa, že sa to vymyká všednosti,“ poznamenal chladne. „Prečítajte mi to nahlas.“
  

  
   Toto je obsah listu, ktorý som mu prečítal:
  

  
  

  
   
    Môj milý Sherlock Holmes
   
  

  
  

  
   
    Minulú noc sa odohrali hrozné veci na Lauriston Gardens 3, pri Brixton Road. Náš človek zbadal na obhliadke, asi o druhej hodine ráno, svetlo v tých miestnostiach, a pretože dom bol prázdny, vzbudil podozrenie. Našiel dvere otvorené a v prednej nezariadenej izbe našiel mŕtvolu dobre oblečeného gentlemana. Vo vreckách mal doklady na meno Enoch J. Drebber, Cleveland, Ohio, USA. Nestala sa lúpež a nemožno ani zistiť, ako bol zavraždený. V izbe sú stopy po krvi, ale na človekovi nieto nijakého zranenia. Nemôžeme zistiť, ako sa dostal do domu. Skutočne, celá vec je zamotaná. Ak budete chcieť navštíviť dom pred dvanástou, nájdete ma tam. Všetko som ponechal in status quo, až kým sám prídete. Keď Vám príde niečo do
   
  

  
  

  
   
   
  

  
   
   
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
   
   
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
   
   
  

  
  

  
  

  
  

  
  

  
  

  
  

  
  

  
  

  
  

  
   
   
  

  
  

  
  

  
  

  
  

 




    Vážení čtenáři, právě jste dočetli ukázku z knihy Majster podsvetia.

    Pokud se Vám ukázka líbila, na našem webu si můžete zakoupit celou knihu.







OEBPS/Images/logo.png








OEBPS/Images/cover.png
Majster podsvetia
Arthur Conan Doyle





